**תרגיל**

בתרגיל זה תקרא למטודה באופן אסינכרוני תוך שימוש ב-APM.

נקודת ההתחלה של התרגיל נמצאת בספרית Starter.

הקוד מורכב מ-3 קבצים:

1. PrimeNumberCalculation.cs. הקוד בקובץ זה מוצא כמה מספרים ראשוניים יש בטווח כלשהו של מספרים. אין לשנות את הקוד בקובץ הזה.
2. Measure.cs. הקוד בקובץ זה מבצע action מסוים ומדפיס כמה זמן לקח לבצע action זה. אין לשנות את הקוד בקובץ זה.
3. Program.cs. הקוד בקובץ זה מבצע קריאה למטודה Calculate פעמיים באופן סינכרוני ובודק כמה זמן לקח לבצע את החישוב. לאחר מכן הקוד אמור לבצע קריאה למטודה Calculate פעמיים באופן אסינכרוני ולבדוק כמה זמן לקח לבצע את החישוב.

הקוד של הקריאות האסינכרוניות למטודה Calculate חסר. עליך להוסיף קוד היכן שכתוב TODO כך שיתבצעו שתי קריאות אסינכרוניות למטודה Calculate. לאחר מילוי קטע הקוד על הקוד לעבור קומפילציה ולרוץ.